by Ива Михайлова 25.02.2016, 11:49 390 Views\nВъзрастна двойка вече 60 години били заедно. Нямали абсолютно никакви тайни един от друг.\nСамо възрастната дама криела една кутия в гардероба и в никакъв случай не давала мъжът й да види какво има вътре.\nМинало време и жената се разболяла лошо. Лекарите казали, че може би няма да може да се пребори с болестта.\nТогава жената помолила мъжа си да донесе скритата кутия.\nМъжът отворил и там намерил 2 кукли и много пари. Възрастният мъж погледнал учудено жена си и без да я пита, тя сама решила да му разкаже какво означава всичко това.\n– Когато бяхме млади и се оженихме, моята мила баба ми каза, че щом ти се ядосам за нещо, да не ти крещя, а просто да оплета една кукла. Също така ми каза, че тайната на дългия и щастлив брак е именно в това да не се караме.\nМъжът щастливо отговорил:\n– Значи по време на целия ни съвместен живот ти си се разсърдила само два пъти? А откъде ги взе всичките тези пари?\n– Тези пари са от продажбата на останалите кукли – отговорила жената.\nPrevious article 12-те принципа на Щастието!\nNext article Тя взе няколко торбички и кутийка за салфетки… Това, което направи, ще ви изненада!\n277 Shares590 Views\nby Ива Михайлова 17.02.2016, 15:27


Как да подмладим ръцете | Всичко за жената\nГрижа за кожата и лицето 13.07 14:00 42912 0\nПрекарваме тонове време и харчим една камара пари, за да запазим кожата на лицето си по-дълго млада, но често низвергваме тази на ръцете си, да не говорим пък за епитела на врата. Истината е, че ръцете също може да издадат реалната ни възраст и пази, Боже, понякога прибавят допълнително годинки към ЕГН-то ни.\nМажете се със слънцезащитен крем\nВ студ и в пек не забравяйте да нанасяте слънцезащитен крем. По-малко от фактор 15 не ви върши работа. Дори и небето да е задръстено от облаци, имайте предвид, че слънцето дебне зад тях доста ефективно. Ръцете ви ще благодарят, ако изпъдите УВ нарушителите, които създават бъркотия за кожата ви.\nИзползвайте меки сапуни и шампоани\nАнтибактериалният сапун е чудесен приятел за чистотата на ръцете ви, но той съдържа ужасяващи химикали. Избягвайте и шампоани със сяра, които изсушават не само скалпа и косата, но и ръцете. Шампоаните за боядисани коси са с най-меко действие. Дори и да не изменяте на натуралния си цвят, винаги може да поканите при козметиката си именно тези щадящи препарати за отмиване.\nОвлажнявайте за максимална мекота\nМажете ръцете си с лосион веднага след душ или тренировка във фитнеса. Едно флаконче с овлажняващ крем винаги има място в банята или около мивката. Веднъж в месеца намажете ръцете си с вазелин и ги пъхнете в памучни ръкавици преди да заспите. На другата сутрин ще се събудите с далеч по-млади ръце.\nЗамаскирайте или избелете старческите петна\nАко вече са започнали да се появяват издайнически кафяви петна върху кожата на ръцете ви, по-добре не използвайте избелващи препарати, за да прикриете тяхното съществуване. Те могат да причинят дългосрочни поразии – от изтъняване на кожата до високо кръвно налягане. Гласувайте доверие на лимоновия или доматен сок. Те наистина си знаят работата. Ако имате нужда да се отървете от веднъж завинаги от тях, тогава посетете кадърен дерматолог, който с лазер или химическо избелване ще ви почисти натрупаните годинки върху ръцете.\nНезависимо дали чистите дома си с абразивни препарати, плевите розите в градината, миете чинии или къпете кучето, слагайте ръкавици. През зимата не излизайте от вкъщи без чифт топли предпазители за ръцете ви. Ако шофирате, сдобийте се със специални ръкавици за волана. Прозорците на колата ви създават „парников ефект”, който прави слънчевите лъчи особено услужливи що се отнася до сдобиването със старчески петна.\nЕфикасни домашни процедури за загрубели ръце\nГрижа за кожата и лицето 09.07 17:00 2000 0\nГрижа за кожата и лицето 02.07 17:00 10504 0\nГрижа за кожата и лицето 29.06 12:10 4900 0


ИЗВЪНРЕДНО: Борят се за живота на Митьо Пищова след групов полов маратон! | Bradva.BG\nНачало / ИЗВЪНРЕДНО: Борят се за живота на Митьо Пищова след групов полов маратон!\nИЗВЪНРЕДНО: Борят се за живота на Митьо Пищова след групов полов маратон!\nМитьо Пищова прекарал 10 дни във великотърновска болница\nНенаситният любител на интимните ласки е бил 10 дни в болница във Велико Търново, пише Шоу. И въпреки че се е стреснал сериозно за живота си, признава пред свои приятели, че това няма да го откаже от с*кса.\n"Докато правех с*кс с две млади мадами, много яки и готини, си натоварих сърцето и то излезе от ритъм. Уплаших се. Закараха ме в болницата. Имам документи за това, че съм се разболял по време на с*кс", споделя Пищова пред репортер на изданието. Пищова добави, че все пак си е взел бележка и вече ще пази здравето си, като се фокусира само върху ласките с една дама, а не няколко наведнъж.\nДив групов с*кс с две млади мацки прати Митьо Пищова в болница за пореден път. Ненаситният любител на интимните ласки е бил 10 дни в болница във Велико Търново, пише Шоу. И въпреки че се е стреснал сериозно за живота си, признава пред свои приятели, че това няма да го откаже от с*кса.


Билетите за бенефиса на Белия Десаи вече са в продажба! Ето по колко трябва да платите, за да се насладите на шоуто в Кършияка! | 7DniPlovdiv.bg\n7 Dni Plovdiv22.05.20181min340\nВече са ясни цените на билетите за бенефиса на Красимир Чомаков, който ще се състои на 9 юни от 18 часа на стадион “Марица” в Пловдив. Част от програмата на бенефиса ще бъде и футболната среща, между Марица Stars и ЦСКА Stars.\nНа централната трибуна входът е срещу 20 лева, а в останалите сектори – 12 лева. Деца до 12 години ще влизат безплатно на стадиона. Билетите ще се продават на касите на стадион “Марица” и са пуснати в продажба от днес. В делнични дни ще могат да се закупят от 11 до 13 часа и от 17 до 19 часа, а в събота – от 10 до 14 часа.\n“Чакам с нетърпение мача и се надявам да стане голямо шоу. Ще има много изненади на терена за зрителите. Радвам се, че ще се видя с много мои бивши съотборници – както в Марица, така и в ЦСКА”, заяви Чомаков, цитиран от Блиц.\n15.06.2018 7 Dni Plovdiv\nМарица се събра от плажовете и Лудогорец направи бразилците от Кършияка на кайма! Жоао Пауло изригна с 2 гола!(СНИМКИ)\npreviousНосителят на Купата на България отмъква звезда на Локомотив! Съблязняват футболиста с възможността да ...\nnextРомите от Столипиново: Отново ще си построим къщи, отиваме край реката!


Хостинг и whois защита | Predpriemach.com\nХостинг и whois защита\nНачална дата 27 Май 2012\nСкоро имам намерение да пусна един торент тракер и смятам да го пусна на хостинг от hostgator, защото до сега от тях съм нямал лоши впечатления. Вие как мислите?\nДругото което ме интересува, те предлагат ли защита от whois?\nОт: Хостинг и whois защита\nWho is защитата се предлага от регистратора на домейна, не от хостинга. Или ти го знаеш това и ще вземаш домейн от тях?\nВсъщност мислих да си взема домейн-а от тях.\nВ такъв случай, щом хостгатор не предлагат хостинг за торент тракери, бихте ли ми препоръчали някой хост, който предлага това.\nСега се спрях на leaseweb, тъй като чета че замунда и арена се хостват от този сайт. Дали този план Cloud Hosting, който е за 9 евро ще ми свърши работа. Не задруго, ами просто в началото няма да мога да вложа много средства. Другото което ме интересува е каква да е операционната система и колко битова да е?\nПоследно редактирано: 27 Май 2012\n1. Съвет - не се занимавай с глупости\n2. Ако съответно пренебрегнеш 1., зависи какво натоварване очакваш... и споделен хостинг ще ти свърши работа


Ловна пушка открита в скривалище в Костенец - Крими — Стандарт Нюз\nЛовна пушка открита в скривалище в Костенец\nЛовна пушка е оръжието, което полицията намери днес на 6 км от дома в Костенец на издирвания девети ден Стоян Зайков – Чане. Заедно с пушката са намерени и много патрони.\nВИЖ ОЩЕ: Намерили оръжие при издирването в Костенец\nПо непотвърдена информация, оръжието и боеприпасите са открити в скривалище, което се намира близо до кошери до реката в Костенец, съобщи БНР. Предполага се, че скривалището е направено от Стоян Зайков, но за да бъде категорично потвърдено това, трябва да бъдат назначени експертизи на оръжието.\nПо-рано днес главният секретар на МВР Ивайло Иванов съобщи пред журналисти за открито оръжение. По думите му то съответства по ви и калибър на една от пушките, с които е извършено едно от двете убийства в Костенец. Според досегашните данни първото - на бившата приятелка на Зайков, е извършено с пушка самоделка, а второто - на негов съсед Валентин Петров, с ловна пушка. Най-вероятно именно тя е открита в скривалището.\nВ днешната акция са включени термокамери на Гранична полиция, а при нужда ще бъде повикан и хеликоптер.\nЗайков е в неизвестност от 9-и май, когато беше открито тялото на бившата му приятелка, от която има дете. На 16-и май полицията откри и тяло на мъж, съсед на заподозряния. По данни на МВР, мъжът е бил убит с ловна пушка, той е и братовчед на издирвания.\nТагове: Стоян Зайков Костенец Убийство


Ейдриън, който стана Масуд - Анализи - Дневник\n06:35, 09 май 19 , 4698\nТова е втората част от анализа "Лондонистан: Шариатска държава в сърцето на Великобритания". Първата можете да прочетете тук. В прикачения към статията текст са описани профилите на водещи ислямистки лидери в страната.\nМайка Булар и дъщерите ѝ от ДАИШ\nСафа Булар е лондонска тийнейджърка на 18 години, която бе обвинена в тероризъм заедно със сестра си и майка си. Полицията разкри намеренията им да взривят Британския музей като част от дейността си в първата британска джихадистка женска клетка.\nНай-малката дъщеря в семейството, Сафа се свързала чрез интернет с британския джихадист Науид Хюсейн, сражаващ се за "Ислямска държава" (ДАИШ) в Сирия и се съгласила да замине за тази страна, за да сключи брак с него и да се сражава в редиците на тази терористична организация. Булар заедно с майка си Мина Дич (на 44 години) и сестра си Ризлеин (на 22 години) се съгласили да участват в голям атентат. Заговорът бил описан с използването на шифър с кодово име "Ананас".\nПолицията обаче проследила кореспонденцията на Сафа с приятеля ѝ от ДАИШ, който превел 3 хиляди лири на сестра ѝ за закупуване на билети. После проследила и нейната кореспонденция. Двете сестри били задържани, но били освободени под гаранции. Въпреки опита им да напуснат страната, не им било позволено да отпътуват за Сирия. При последвалото наблюдение полицията попаднала на разговор между майката и двете ѝ дъщери относно предстоящия атентат, шифрован с текст от "Алиса в страната на чудесата". Според представителката на обвинението Сю Химиндж Сафа била решена да убие и рани възможно най-голям брой хора. Както заяви началникът на отдела за контратероризъм към лондонската полиция Дийн Харт, това е първият във Великобритания терористичен заговор от жени, принадлежащи към едно семейство.\nОперацията "Троянски кон"\nОт десетилетия Лондон е считан за крепост на екстремния ислям и неговите различни течения. Поради това е известен и с името "Лондонистан". Преди да бъдат променени чрез въвеждане на по-строги клаузи срещу имиграцията, британските закони доскоро предоставяха твърде лесно политическо убежище и социални помощи, от което се възползваха голям брой ислямисти. Сред тях имаше и терористи с различни присъди в собствените им страни, както и фондации, финансиращи терора. Всички те намериха своята "обетована земя" в Лондон.\nЕкстремистките организации на политическия ислям успяха да установят контрол върху стотици, да не кажем хиляди, обществени и частни училища в кралството. Това бе извършено в хода на т.нар. "Операция Троянски кон" чрез която училищата бяха ислямизирани с помощта на сплашване и принуждаване на съпротивляващите се преподаватели да напуснат, както и чрез установяване на контрол върху управителните им съвети и училищните администрации. Операцията доведе до налагане забрана върху преподаването на "неислямско учебно съдържание" от типа на половата просвета, отменяне на часовете по смесено плуване в басейни и честванията на рождени дни, както и въвеждането на еднакво облекло за девойките и жените – хиджаб и дълги дрехи. Въведено бе и разделно обучение в тези училища чрез отделни паралелки за момчетата и момичетата.\nСпоред проучване на британското правителство, има признаци за координирани опити за ислямизиране на държавните училища в Бирмингам от страна на администрациите на същите структури в рамките на проекта за въвеждане на "радикалния ислям" в училищните програми. Мюсюлманите в Тауър Хамлетс край Лондон дори успели да сменят наименованията на някои улици с ислямски такива.\nВестници цитираха откъси от доклад на британските органи за сигурност за изучаването на идеологията на организацията "Ал Каида" в училищата, както и подкрепата за нейните лидери и терористично дело. В доклада се цитират показания на преподаватели в тези училища, според които през последните две десетилетия властите са били наясно със случващото се, но са се страхували да предприемат мерки, за да не бъдат обвинявани в "ислямофобия" и расизъм от позициите на мултикултуризма.\nДейността на организациите на политическия ислям не се ограничава с разпространяване идеите на религиозната нетърпимост и насилие сред мюсюлманските общности в кралството. През 2014 г. властите разкриха мрежа от ислямисти, занимаващи се с т.нар. grooming, т.е. промиване мозъците на млади момичета, които не са мюсюлманки и принадлежат към бялата раса, и тяхната по-нататъшна сексуална експлоатация и търговия с "бяла плът".\nСпоред д-р Мохамед ал-Хюсейни, специализирал изследвания на исляма в института "Уестминстър" и основател на фондацията Scriptural Reasoning (тя обучава проповедници на трите монотеистични религии), съществуват две основни ислямистки течения във Великобритания, които подхранват терористичната вълна в тази страна: "Мюсюлманските братя" и движението "Бангладешко-пакистанска ислямска общност". Те се ползват с подкрепата на голяма част от ислямските организации във Великобритания, включително "Ислямския център във Великобритания", както и на свързаните с тях политически сили.\nСлед атентатите от 11 септември Великобритания става арена на увеличаващ се брой джихадистки мрежи. В годишните доклади на Европол за 2008 и 2009 г. се съдържа констатацията, че Великобритания е най-засегнатата европейска страна от дейността на джихадистите. Според експерта Мурад Батъл ал-Шишани, джихадистите във Великобритания не са висшисти, а имат по-ниско образование, като особено важно е да се знае, че майчиният им език е английският.\nСпоред лондонския "Таймс", който цитира неназован източник от тайните служби, в страната пребивават около 23 хиляди крайни ислямисти. Друга характерна черта на британските джихадисти, според експерта по тероризма Джейсън Бърк (в негов анализ, публикуван в "Гардиън") е малкият брой с криминално минало (докато в САЩ бившите престъпници са 40% от джихадистите в страната, а във Франция затворите са се превърнали в разсадници на радикалния ислям).\nАнализът на появата и разпространението на джихадистките движения във Великобритания и Европа като цяло показва, че ислямисткият радикализъм се е засилил в резултат на новата вълна от имигранти на континента. Доказателство за това са различните форми на насилие, както и дейностите по пропагандиране на радикалния ислям. Според Бърк екстремистите използват всичките възможни средства на тяхно разположение. Той твърди, че британските джихадисти използват видеоклипове, Туитър и Фейсбук, както и обикновени срещи със симпатизанти.\nТехният успех се дължи на използването на езика на бедните квартали, в които живеят синовете на имигрантите. Този език е смесица между арабски думи, които младите не разбират добре, както и религиозни термини, които говорят за непознаване на исляма. Това не е езикът на световния джихад, а просто жаргонът на британските джихадисти.\nАдриан, който стана Масуд\nХалид Масуд, който атакува британския парламент на 22 март 2017 г., е британски гражданин на петдесетина години. Преди е бил християнин, а името му е било Ейдриън Елмс и променя името си при приемането на исляма.\nСпоред "Гардиън" е живял в дома на приемния си баща, без да познава истинския си родител. Като ученик е бил единственият чернокож в класа си. Според вестника чувството за дискриминация го е накарало да нападне с нож друг младеж, оставяйки го между живота и смъртта. В периода 2005-2009 г. Масуд е учител по английски в Саудитска Арабия. Бил е женен, с три деца. Според в. "Дейли мейл", той може да бъде окачествен като "вълк единак", а в социално отношение по-скоро принадлежи към средната класа.\nПовечето изследователи смятат, че джихадистките мрежи в страната са дело на местните общности, а не са внесени отвън, какъвто е бил случаят с джихадистките структури през 90-те години. Тогава именно столицата на Великобритания се е прочула като "Лондонистан", тъй като станала пристан на голям брой джихадисти, особено с произход от Алжир, които за по-удобно се връщали от Афганистан през британската столица.\nСред другите националности най-известни са джихадистите Абу Хамза ал-Мъсри, Абу Масаб ал-Сури и Абу Катада ал-Фаластини. От своя страна Ал-Шишани отхвърля анализите, които свързват новия британски джихадизъм с английския език. Той се спира на случая с нигериеца Омар ал-Фарук Абделмутлиб, който през 2009 г. се опита да взриви американски самолет по маршрута Амстердам-Детройт, който е следвал в британски университет. Според него безпристрастното проучване показва, че университетът не е изиграл никаква роля в радикализирането на въпросния джихадист.\nСпоред редица проучвания на британските джихадистки мрежи последните не могат да се считат и за напълно местни структури, тъй като имат и международни разклонения и преди всичко т.нар. пакистанска връзка. По-голямата част от кадрите в тези мрежи са свързани с пакистанските области по границата с Афганистан, където са били рекрутирани или обучавани, както и индоктринирани като Ал-Улки. Анализът на електронните ислямски сайтове и клубове на английски език установява силното им влияние върху британските англоезични джихадисти. За съжаление и досега липсва ефективен контранаратив за англоезичната младежка аудитория. Според Ал-Шишани това да се направи разлика между едно явление и неговата политизирана версия е първата стъпка към преодоляването на проблема.\nСпоред изследване на Центъра за социална кохезия в сътрудничество с Фондацията "Куилиам", озаглавено "Партията на освобождението" във Великобритания: идеология и стратегия" и с автори Хурия Ахмед и Хана Стюарт, тази партия цели създаването на велика държава, която ще се разширява чрез присъединяването на страните с мюсюлмански мнозинство, обединяването на мюсюлманите във всички държави в света чрез формиране на политически блок, както и обединяването на "уммата", т.е. световната мюсюлманска общност.\nТази партия счита всичките държави за "дар харб", т.е. враждебни, тъй като формата на управление в тях е неподходяща за разлика от "дар ал-Ислам" – света на правоверните. В съответствие с този глобална визия партията прилага доктрината на джихада, чрез който бъдещата велика сила ще присъедини към себе си всичките държави с мюсюлманско малцинство и ще окупира останалите държави, в които мнозинството са неверници.\nСпоред изследването партията счита, че всичките мюсюлмани трябва да се включат в тази битка за превръщането на "дар харб" в "дар ал-Ислам"; в нея убийството на граждани е разрешено. Пак в този доклад се твърди, че "Партията на ислямското освобождение" не е терористична организация, но макар че се отличава от политическия ислям на "Мюсюлманските братя" и от "Ал-Каида", но споделя с тях крайната цел на борбата, а тя е създаването на "ислямска" държава....\nЛидерите на екстремистките ислямски групи във Великобритания\nДиректорът на МИ5 Джонатан Ивънс казва през 2007 г., че джихадистките мрежи във Великобритания включват 2000 души. От своя страна бившият министър на вътрешните работи Джаки Смит подчертава, че има 200 такива мрежи. По данни на "Европол" за 2008 г. броят на арестуваните във Великобритания заради принадлежност към въпросните мрежи бележи ръст от 30%. Но липсата на ясно разграничение между джихадистките мрежи и радикалните движения не позволява през този период да се добие представа за този феномен, нито да се предприемат адекватни мерки за насърчаване на интеграцията на партиите на политическия ислям в политическата система и нейните конвенции.\nНай-известната сред тях - "Партията на свободата", се отличи с призивите си за завръщане към халифата и с нападки срещу немюсюлманите във всичките си публикации и призиви. Сред нейните основни послания е и отхвърлянето на демокрацията като езически ерес заедно с редица други фетви в социално-икономическата област.\nКакто твърдят вътрешни разузнавателни доклади, цитирани от анализатори, Великобритания е заплашена от бомба с часовников механизъм, превръщайки се в център на салафитските групировки, мигрирали от арабските и ислямските държави. Те включват в редиците си хиляди джихадисти и радикализирани ислямисти, които се движат свободно във всички краища на кралството. Както става ясно от наличните анализи на изследователските центрове и на тайните служби, общото между тях е, че те не са били радикализирани в страните, където са корените им, а в държавата, където са се родили, отраснали и образовали – Великобритания.\nИнституционалната инфраструктура на ислямизма във Великобритания и изградена от стотиците джамии, молитвени домове, университети и образователни институции, в които се проповядват и преподават основите на религията и се пропагандират ислямистките възгледи, които са враждебни към Запада и сатанизират всички немюсюлмани и тяхната култура. Пристигането в страната на джихадистите, завръщащи се от войните и сраженията в Афганистан, Пакистан и Индия, бележи апогея на екстремизма сред ислямските общности в кралството. Втората вълна на радикализацията съвпадна с гражданската война в Сирия.\nМоже да се направи извод, че всичките салафитски общности в Близкия изток са намерили пристан във Великобритания, възползвайки се от неефективната система за сигурност в страната. Така днес Великобритания е изправена пред нов проблем, свързан с разпространението на идеологията на насилието, както и с последствията от дейността на екстремистките групировки. Всичко това изисква нова образователна система и съответната среда, която да противодейства на екстремистките идеи по ясен и категоричен начин. Наложително е и да се прекрати дейността на онези центрове и медресета, които пропагандират идеите на насилието и религиозната нетърпимост.\n17:19, 27 окт 20 / Анализи 63\n14:48, 27 окт 20 / Анализи 17\n22:17, 27 окт 20 / България 33\n22:03, 27 окт 20 / България 40\nТюфлекчия 07:23, 09 май 19 / Неутрално\nТой хубаво ги е написал тези неща, ама ние (дето не четем само фейк нюза) ги знаем много добре и то от много в...\nniakoi_si 07:55, 09 май 19 / Неутрално\nа иначе полския водопроводчик и берачите на ягоди от България бяха основния проблем на британците до скоро....\nРейтинг: 269 06:54, 09 май 19 Неутрално\nДрън, дрън. Британците много добре знаят кой им натресе две войни и им "разби" империята. Много добре знаят КОЙ насъсква нациите една срещу друга! Мога да ви припомня, че знаем, въпреки, че не е нация(която насъсква) нито е политическа организация(те са само средства).\nРейтинг: 319 06:59, 09 май 19 Неутрално\nBrexit и визи за англичаните! Тази зараза трябва да се неутрализира!\nРейтинг: 2687 07:07, 09 май 19 Разстроено\n"В доклада се цитират показания на преподаватели в тези училища, според които през последните две десетилетия властите са били наясно със случващото се, но са се страхували да предприемат мерки, за да не бъдат обвинявани в "ислямофобия" и расизъм от позициите на мултикултуризма."\nДве десетилетия са наблюдавали вихрещата се ислямизация и не са предприемали нищо заради толерастите!!\nРейтинг: 2147 07:23, 09 май 19 Неутрално\nТой хубаво ги е написал тези неща, ама ние (дето не четем само фейк нюза) ги знаем много добре и то от много време. Същото говорят от години Томи Робинсън и Пол Джоузеф Уотсън. Също така говорят за постоянното съдействие, което радикалните ислямисти получават от полицията и всички нива на администрацията във Великобритания и как АБСОЛЮТНО ВСИЧКИТЕ им искания (включително такива срещу обучението за ЛГБТ проблемите и правата на жените, за каквито изказвания всеки друг би бил разпнат и унищожен от съответните групи за натиск) са удовлетворявани. Какво стана с двамата? Фейк нюза от който Дневник си преписват основната част от статиите "уредиха" да бъдат изтрити от всички социални мрежи, а британският съд (честен и некорумпиран почти колкото българския) изпрати Томи в затвор населен предимно с ислямисти (познайте с каква цел), преди общественият натиск да ги принуди да го освободят. Въобще не се връзвайте на лафчетата как службите нещо се борели - службите в цяла Европа ако не помагат директно на ислямистите, поне не им пречат. Я идете в Англия и публикувайте, че Мохамед е убиец и изнасилвач в профила си във ФБ да видите какво ще стане - като Робинсън, в затвор с ислямисти. Обаче да проповядваш джихад и омраза в джамия е ОК. Също така британските власти спряха една 20-годишна журналистка (Лорън Съдърн) да влезе в страната, щото била крайно дясна и била заплаха за националната сигурност, обаче всякакви терористи влизат и си излизат и си проповядват на спокойствие, въпреки че всички ги знаят какви са и къде се намират (не си мислете, че става дума за някаква тайна организация - всичко си е открито). За всичко това има безброй клипчета в YouTube (засега), като имам предвид не коментарни влогове, а снимани проповеди в джамии, водени на английски, които всеки може да разбере.\nРейтинг: 650 07:46, 09 май 19 Неутрално\nЧетейки статията за момент се обърках, за Лондон ли говорим?\nТия ако до такава степен са се разложили, то Brexit е задължителен!\nРейтинг: 269 07:46, 09 май 19 Неутрално\nИслямът е психическо заболяване според китайските учени и общественици. И май са прави.\nРейтинг: 2847 07:51, 09 май 19 Любопитно\n"Я идете в Англия и публикувайте, ....... в профила си във ФБ да видите какво ще стане ......"\nВ същото време свободата на словото у нас уж била ограничена....\nВБ на кое място е в класацията?\nПС Цитирах политкоректно.\nРейтинг: 650 07:55, 09 май 19 Неутрално\nРейтинг: 1694 08:06, 09 май 19 Неутрално\nПреди десетилетия жената предупреди за "Еврабия" и за съжаление и ужас това се случва пред очите ни!!!\nРейтинг: 262 08:29, 09 май 19 Неутрално\n,,...през последните две десетилетия властите са били наясно със случващото се, но са се страхували да предприемат мерки, за да не бъдат обвинявани в ислямофобия... "\nСъщото оправдание дадоха полицаите, които отказваха да разследват експлоатация и блудство с деца в Ротерхам, за да не бъдат обвинени в расизъм.\nРейтинг: 4227 08:38, 09 май 19 Любопитно\n"Както твърдят вътрешни разузнавателни доклади, цитирани от анализатори, Великобритания е заплашена от бомба с часовников механизъм, превръщайки се в център на салафитските групировки, мигрирали от арабските и ислямските държави. "\nКакто в първата част и тук става ясно, че проблема идва от тази отровна секта наречена салафизъм. Тя действително проповядва основно омраза, насилие и разделение. И докато МИ-5 (вътрешното разузнаване), както и местните британски политици не вземат мерки за криминализирането на тази опасна секта нещата няма как да се оправят. Точно обратното ще се влошат при бездействие от тяхна страна.\nРейтинг: 4227 08:42, 09 май 19 Любопитно\nVenci4 пак ли разпространяваш тази нелепа и лъжлива опорка!? НИТО един китайски учен и общественик НЕ е обявявал исляма за психическо заболяване. Това е абсолютна лъжа родена в твоята развинтена кокоша фантазия (никнейма ти е кокошката, затова пиша кокоша фантазия ;-)). Нещо повече според самото китайско законодателство исляма е една от 5-те официални религии в страната и в всички китайски провинции без Синдзян китайски мюсюлмани имат един нормален живот.\nРейтинг: 914 09:29, 09 май 19 Неутрално\nАнглия и Франция си плащат за бившото си колониално господство !!!\nРейтинг: 660 10:09, 09 май 19 Любопитно\nВиждам, че машината на расовата и религиозната омраза се е задействала и тук... - лесна плячка сме, като ви чета коментарите - барабар Петко в Европата!\nРейтинг: 4227 10:10, 09 май 19 Весело\nДо коментар [#11] от "Иво":"Както в първата част и тук става ясно, че проблема идва от тази отровна секта наречена салафизъм"Пълни глупости, взривилият се на летището в Бургас беше шиит. Всичко що е ислям е отрова!\nХахаааа... моренце стига си писало глупости и измишьлотини! От къде разбра, че атентатора в Сарафово е бил шиит!? Той ли ти го каза!? Той самия ли обяви някъде преди да се взриви, че шиит!?\nОтносно втората ти част от коментара само показва колко малко познаваш тази религия. Тя е разделена на много течения и секти, някои от които проповядват точно обратното на салафизма, а имено мир и толерантност, като например суфите, както и алевитите. Точно поради тази причина салафитските боклуци мразят суфите и алевитите и непрекъснато вършат терористични атаки срещу тях, за последно това се случи тази седмица в Пакистан!\nРейтинг: 711 10:10, 09 май 19 Неутрално\nПрекалена политкоректност и либерализъм превръщат Европа в халифат.\nРейтинг: 1105 10:11, 09 май 19 Любопитно\n"Виждам, че машината на расовата и религиозната омраза се е задействала и тук"\nТе ни мразят, но ние трябва да ги обичаме, да?\nРейтинг: 1340 10:11, 09 май 19 Неутрално\n" че ислямисткият радикализъм се е засилил в резултат на новата вълна от имигранти на континента."\nТо това е ясно като бял ден.\nДругото, което се пропуска е помощта на разните НПО-та да вкарват колкото се може повече екземпляри от този вид, придавайки си псевдохуманни каузи.\nБедата на Западна Европа е че не познава характера на ислямизма, просто не са имали досег с него, затова и нямат предпазни механизми, които да се борят срещу него.\nРейтинг: 1340 10:15, 09 май 19 Неутрално\nТака е когато либерал-ислямо-питеците не дават на службите да си вършат работата си.\nА какви служби са имали навремето англичаните...\nРейтинг: 4227 10:15, 09 май 19 Любопитно\nПрав си Коста, ето например коментара на Моренцето, директно си казва, че исляма е отрова. Ако това не е език на омразата и обида на религиозна основа (апропо, подобни обиди на религиозна основа редовно се правят и от радикални атеисти мразещи нашата християнска религия и християните като цяло) здраве му кажи. Нещо повече подобни коментари са забранени според правилата за писане във форумите на Икономедиа, които включват цитирам:\n"3.3. нецензурни или вулгарни изрази, обиди на расова, сексуална, етническа или верска основа;"\nДано модераторите се сезират сами. Да видим.\nРейтинг: 1206 10:20, 09 май 19 Неутрално\n"Като ученик е бил единственият чернокож в класа си. Според вестника чувството за дискриминация го е накарало да нападне с нож друг младеж, оставяйки го между живота и смъртт.."\nМа много ясно, чувството за дискриминация(по расов, цвят на кожата, полов, .... признак) стана като тоалетна хартия, всеки си бърше гъза с него.\nА либерастията цъка с език и мълчаливо одобрява, защото чувството за дискриминация според тях може да поправдае всичко днес - убийстава, тероризъм, педофилия.\nМного удобно. Боклуци.\nРейтинг: 1118 10:21, 09 май 19 Неутрално\nНе, трябва да бъдем по-умни от тях. И омразата със сигурност не помага в случая, морски.\nРейтинг: 1105 10:22, 09 май 19 Неутрално\n"Той самия ли обяви някъде преди да се взриви, че шиит!?"\nАмериканците и израелците обявиха, че това е работа на Хизбула, а те са шиити. Няма причина да не им вярваме.\n"които проповядват точно обратното на салафизма, а имено мир и толерантност, като например суфите, както и алевитите"\nАсад е алевит. Истински пример за мир и толерантност.\nЗаради такива "разбирачи" на исляма като тебе сме на това дередже, постоянно нещо да се взривява някъде в Европа.\nРейтинг: 4227 10:28, 09 май 19 Любопитно\nДо коментар [#16] от "Иво":"Той самия ли обяви някъде преди да се взриви, че шиит!?"Американците и израелците обявиха, че това е работа на Хизбула, а те са шиити. Няма причина да не им вярваме."които проповядват точно обратното на салафизма, а имено мир и толерантност, като например суфите, както и алевитите"Асад е алевит. Истински пример за мир и толерантност. Заради такива "разбирачи" на исляма като тебе сме на това дередже, постоянно нещо да се взривява някъде в Европа.\nХахаха..... американците и израелците били обявили и видиш ли ти като най-големия наивник им повярва!? А знаеш ли какво обяви българското разследване, което работи вече почти 10 години по случая!? Че НЯМА НИКАКВИ доказателства, че този атентат е извършен от Хизбула! Това знаеше ли го моренцЕ!? Ако не, ето заповядай, чети и се ограмотявай имаш явна нужда от това:\nРейтинг: 1324 10:32, 09 май 19 Неутрално\nУ нас също е пълно с типове, готови да забравят род и вяра и прехласващи се пред фалшиви авторитети !\nИдва някакъв папа - либерал и открито проповядва противодържавна политика - да отворим границите за араби и африканци.\nПремиерът Борисов го нарича ГОЛЯМ ПРИЯТЕЛ на България ?!\nШефката на кабинета му Бъчварова го дава за пример на Светата БПЦ !\nУмилени граждани ръкопляскат, медиите го венцеславят , а във форума си сменят вярата и хулят държавата !\nБорисов- толераст, Бъчварова- толераст, пълно с толерасти , а се ЧУДИМ как Великобритания е стигнала до там ? Ми и неи на там сме тръгнали !\nМи ясно как - либерастката пропаганда отравя мозъци, ето как !\nРейтинг: 4227 10:37, 09 май 19 Любопитно\nАсад е алевит. Истински пример за мир и толерантност. Заради такива "разбирачи" на исляма като тебе сме на това дередже, постоянно нещо да се взривява някъде в Европа.\nЗначи Асад е пример за жесток диктатор с това съм съгласен с теб. НО в същото време Асад е пример на религиозно толерантен диктатор! Знаеш ли каква политика има той към религиозните малцинства в Сирия!? Знаеш ли какво мнение има за него местната православна Антиохийска църква!? Явно НЕ иначе нямаше да ги пишеш тези глупости за лошият ислямист Асад! Чети и се ограмотявай:\nРейтинг: 8 10:38, 09 май 19 Весело\nПредизборни ислямофобски измислици и твърдения без никакви основания и факти.\nРейтинг: 269 10:40, 09 май 19 Неутрално\nТи от коя секта си от всичките изброени? Ама щом така мразиш сунитите и величаеш шиитите е ясно..\nРейтинг: 895 10:44, 09 май 19 Неутрално\n"Операцията доведе до налагане забрана върху преподаването на "неислямско учебно съдържание" от типа на половата просвета,..."-край на цитата\nНаскоро в Лондон родителите спряха децата си от училище и половата просвета и всички останали либерастки перверзии и извращения бяха премахнати. Родителите отказаха да пращат децата си в училище, където им промиват мозъците и ги правят хомосексуални и травестити, политически коректни и индоктринирани либерасти.\nДа се спре хомосексуалната пропаганда в училище е абсолютно положително явление. Лошото е, че отпорът на перверзниците беше даден от ислямистите, което засилва техните позиции в образованието. Бих казал, че британците са оставени да избират между две злини- хомосексуализация или ислямизация, ако те изобщо имаха някакъв избор. За съжаление, нормалните британци избор нямат. Дотам са ги видиотили с неомарксистките идеи, че нямат сили да разкарат от училищата и хомосексуалните и ислямистите.\nОстане ли да избираш между ислям и хомосексуализъм, спукана ти е работата.\nВижте как глобалистите унищожиха Великобритания. Едновременно вкарваха мюсюлмани и в същото време пропагандираха хомосексуализма, травеститството, неомарксизма и всичко гнусно, което влиза в понятието либерастия.\nРейтинг: 1056 10:44, 09 май 19 Неутрално\nКак британците ще си изсърбат тази попара,не ми е ясно. Дано не се стигне до ескалация и идиоти докопат власт. Ще има масови кланета. Такива идиотчета като онзи в Нова Зеландия и другия наскоро в щатите се множат.\nТъпите ислямисти не разбират, че не си правят услуга с тероризма.Насилието ражда насилие и простите им тикви не проумяват, че нямат шанс в пряк сблъсък със Запада. А те май това целят. Искат война.\nРейтинг: 3670 10:47, 09 май 19 Весело\nЗначи Асад е пример за жесток диктатор с това съм съгласен с теб. НО в същото време Асад е пример на религиозно толерантен диктатор!\nЕххх, това е велико.... 🎖😁....\nИ аз да прибавя един епитет.....\nТова е СВЕТСКИ диктатор.....\nОх, бе....... как всичко се нарежда на мястото си.... ❗\nРейтинг: 4227 10:50, 09 май 19 Весело\nДо коментар [#16] от "Иво":Ти от коя секта си от всичките изброени? Ама щом така мразиш сунитите и величаеш шиитите е ясно..\n—цитат от коментар 29 на кокошката\nАз съм православен христинин. Винаги съм отстоявал и защитвал в този форум моята християнска вяра.\nОтносно моята уж омраза към сунити и любов към шиити подобно нещо има само в твоята развита кокоша фантазия. Не мразя нито една религия или секта, защото съм религиозно толерантен българин, повече българи сме такива. Нашият премиер Боко често говори за това, за нашата религиозна толерантност като народ. Не съм му фен, но затова той казва истината и е прав.\nРейтинг: 8 10:51, 09 май 19 Весело\nВсъщност имайки предвид кой е автора по-скоро става дума за изключително ниско самочувствие и отричане от себе си. Едно време комиунистие приниждаваха децата да се отричат от родителите си и да говорят гнусотии за тях. Така и този Мохамед Халаф - надява се да се хареса на новите комунисти - националистите във властта като плюе религията си и разпространява ислямофобски измислици.\nРейтинг: 4227 10:54, 09 май 19 Любопитно\nАми, колкото и да не ти харесва това определение Асад действително е светски диктатор.\nИма и религиозни диктатори примерно омразния на твоя султанчо Ердо-ганчо саудитски главорез МбС който е действителния лидер (диктатор) в Саудитска Арабия.\nРейтинг: 4227 10:58, 09 май 19 Любопитно\nАпропо, вчера в първата част на статията на Халаф, точно на теб ти обясних, че почти всички терористи и терористични групи изповядват една точно определена ислямистка секта на име салафизъм. От ИД, през ал-Кайда, през Боко Харам, талибаните в Пакистан, до Джамая Ислямия в Югоизточна Азия. В същото време почти няма шиитски терористични групи и техни атентати по света. Това е ФАКТ, а не любов или омраза към едните или другите.\nРейтинг: 464 11:41, 09 май 19 Неутрално\nТъжната истина за исляма... болшинството от мюсюлмани са мили и добри хора (защото тези стихове от Корана ги учат или избират да четат), но ако следват дословно учението на техния (лъже)пророк-педофил и масов убиец, се превръщат в пасмина разбойници.\nРейтинг: 1324 12:13, 09 май 19 Неутрално\nДевойко, ние не сме ислямофоби, нито пък мразим теб, че си мюсюлманка! Примерни\nНие сме против неомарксистите да използват исляма за целите си!\nНакрая всички ще сме ПРЕЦАКАНИ - и ние и ти!\nРейтинг: 5445 12:23, 09 май 19 Неутрално\nДжихадистки имам получава огромни държавни субсидии в Лондон. И това е десетилетия. За какво всъщнозт говорим?\nРейтинг: 7601 14:09, 09 май 19 Неутрално\nНа корабите и ...който откъдето е дошъл. Като искат радикален ислям, да отиват там, където е разрешен.\nРейтинг: 269 16:48, 09 май 19 Неутрално\n20г. наблюдават увеличаваща се радикализация. Притеснения нямат, защото могат да проследят всички забелязани и да реагират навреме. Чакат какво? Количественото натрупване да прерастне в качествено изменение и да ги свари по "бели гащи", или да се инфилтрират достатъчно радикални в службите и направо да им серат в гащите един ден?


За целите на това изследване на EMI са използвани данни от ценовите решения на КЕВР за периода от началото на юли 2007 до края на юни 2019 г. Поради това ценовите параметри са определени не за календарна, а за регулаторна година – с начало 1 юли.\nИзследването е насочено към цените на електрическата енергия за крайните клиенти на регулирания пазар, присъединени към мрежа ниско напрежение. Важно е да се отбележи, че изчислените цени са средни за тази съвкупност от клиенти. Тарифните цени – по категории потребители и време – не са предмет на анализа.\nЦените за производство включват цената, по която Общественият доставчик продава енергия на Крайните снабдители, всички добавки/задължения към обществото, определени от регулатора за съответната регулаторна година и ДДС. Поради непълнота на информацията, съдържаща се в ценовите решения, относно одобрените надценки по години за Крайните снабдители, тази компонента не е включена в ценовите калкулация.\nЦените за пренос и достъп до мрежата са сумирани и анализирани поотделно за ЕСО и за Електроразпределителните дружества (ЕРД). Цените за пренос и достъп за ЕРД са среднопретеглени за трите електроразпределителни дружества на ЧЕЗ, ЕВН и EON /впоследствие EНЕРГО-ПРО/.\nИзследвано е влиянието на технологичните разходи на енергия при разпределение въз основа на одобряваните от КЕВР стойности за допустим разход (%, МВтч) и за покупна цена на съответната енергия.\nРазличията в тенденциите при спестяванията във вид на енергия и на пари се дължат на ризличните цени на енергията за технологични разходи (обяснени по-горе), определяни от КЕВР за съответните ценови периоди.


Apple купува AI стартъпа Xnor.ai за 200 млн. долара - computerworld.bg\nApple придобива за около 200 млн. долара AI стартъпа Xnor.ai, който през 2017 се отдели от организацията с нестопанска цел Allen Institute for AI (AI2), пише TechCrunch.\nОт Apple са потвърдили изтеклата информация със стандартния тип изявления при този вид сделки: "Apple купува от време на време по-малки технологични компании и ние като цяло не обсъждаме нашите цели и планове".\nXnor.ai стартира със създаване на високоефективни алгоритми за машинно обучение, които могат да работят дори с по-слаб хардуер. Например това може да е електрониката в камерите за сигурност, които използват малко мощност. Въпреки това чрез алгоритмите на Xnor подобни устройства могат да се извършват задачи като разпознаване на обекти, което при други обстоятелства изисква мощен процесор или връзка с облака.\nИзпълнителният директор Xnor.ai Али Фархади и неговият екип създават компанията в рамките на AI2 и я отделят точно преди формалното стартиране на инкубационната програма. В началото на 2017 стартъпът събира 2, 7 млн. долара и 12 млн. долара през 2018, като и двата кръга са водени от Madrona Venture Group.\nЦената на придобиването – 200 млн. долара – е само приблизителна, коментира запознат със сделката източник, но дори и крайната стойност да е наполовина, то това ще донесе сериозни приходи на Madrona и другите инвеститори.\nПридобиването от Apple е доста логично, като се имат предвид усилията, които технологичният гигант влага в периферните изчисления. С чип, който може да изпълнява задачи с машинно обучение в различни ситуации, Apple очевидно цели нейните устройства да работят независимо от облака при лицевото разпознаване, обработката на естествен език и добавената реалност. Основните причини за това са както високата производителност, така и гарантирането неприкосновеността на данните.\nСофтуерът за камерата например използва алгоритми за машинно обучение за улавянето и обработката на изображенията – компютърна задача, която потенциално може да стане много по-лека с включването на икономичните техники на Xnor. Все пак бъдещето на фотографията е код, така че колкото по-малко време и мощност са нужни, толкова по-добре.\nТози ход също така загатва за новите възможности, които ще могат да намерят приложение в умния дом. Трябва обаче да се има предвид, че технологията на Xnor е високоадаптивна и затова е трудно да се предвиди как точно ще бъде развита в голяма компания като Apple.


Партия МИР: Министърът на транспорта незабавно да подаде оставка - Политика — Стандарт Нюз\nПартия МИР: Министърът на транспорта незабавно да подаде оставка\n„Транспортният министър не само че не се справя със своята работа, но и вместо да решава проблемите в сферата на транспорта, той ги задълбочава. Николай Събев се държи не като министър на транспорта, а като шеф и собственик на частната си фирма. Нещо повече – днес той си позволи в социалните мрежи да заплашва хора, които работят в системата на БДЖ, които изразиха несъгласие с неговите действия. Този факт сам по себе си е скандален и затова партия МИР настоява Николай Събев незабавно да подаде оставка“, това заяви председателят на партия МИР Симеон Славчев.\nОт партия МИР информират, че министърът на транспорта е отправил публични заплахи във Фейсбук групата „В защита на професионалистите от НКЖИ и БДЖ“, където под пост, в който се казва, че лицето на новата власт в транспорта започва да се разкрива и то не изглежда по-добре от това на старата, Събев е отправил заплахи към автора на публикацията.\n„Лицето на новата власт не само в транспорта, но и във всяка друга сфера, започва да се разкрива и то не изглежда по-добре от това на старата, напротив. Да вдигаш цените на товарните превози в момент на криза за нас означава антипазарен подход, който ще доведе до загуба на пазарен дял на БДЖ и на железопътния транспорт като цяло. Това ли иска министърът на транспорта – да унищожи железопътния транспорт в България. Вместо да взема добър пример и да прилага добри практики от Германия и Австрия, които компенсираха железницата, за да може да се прехвърлят товари от автомобилния на железопътния транспорт, министър Събев работи в обратна посока. Това е напълно недопустимо и той веднага трябва да напусне министерството на транспорта“, заяви още лидерът на партия МИР Симеон Славчев.\nОт партия МИР настояват да се предприеме цялостна стратегия и оздравителен план на железопътния транспорт в България.\n„Вече за всички в железопътния транспорт е ясно, че ако Събев остане министър на транспорта той ще погребе напълно и завинаги българската железница. Всичко това работи срещу обществения и националния интерес на България и обслужва определени форми и монополисти, които паразитират на гърба на транспортната система на страната. На всичко това трябва да бъде сложен край и призовавам всички професионални, браншови, синдикални, граждански и неправителствени организации да се противопоставят на унищожаването на железопътния транспорт в България“, беше категоричен Симеон Славчев.\nТой подчерта, че ако министърът на транспорта не подаде оставка веднага, партия МИР заедно граждански и неправителствени организации ще организират масов протест пред Министерството на транспорта. Славчев призова да се спре подмяната в България, която е била добре пакетирана като промяна.\n100316 21 май\n83624 21 май


Една статия в Перуанско червено!\nД-р Karel Zahradka обяснява как да отглеждаме и размножаваме невероятната рибка - Nannostomus mortenthaleri.\nПреди няколко години аквариумната преса докладва за нов вид рибка наречена Nannostomus sp. "Peru" или "Peru Red". Това беше и името, под което рибката за първи път бе внесена в Европа.\nФотографите проявиха небивал интерес и нейното пристигане беше много очаквано. Очевидно, поради фактът, че рибката беше открита в отдалечени области на Перуанските гори, транспортирането й до столицата Лима и подготовката за транспорт бяха много трудни.\nТова вероятно обяснява фактът защо рибките, които за първи път бяха внесени в Чехословакия бяха в ужасно състопяние, трудно се аклиматизираха и малко след пристигането си умираха.\nРибките бяха слаби, отказваха да се хранят и умираха без видима причина. Всичко това в комбинация с високите цени обясняват фактът защо първото документирано размножаване на тези рибки в аквариумни условия се случи едва през 2001 година.\nПървоначално се смяташе, че това е просто червена форма на Nannostomus marginatus, но Paepke и Arendt я описаха през 2001 като N. marginatus mortenthaleri в чест на Mr. Mortenthaler, изследовател, търсач и откривател на аквариумни рибки.\nКато цяло тази рибка се различава от своя събрат по много критерии. Най-важните са, че като тяло тя е значително по-голяма, жизнена, силна и енергична.\nВъпреки, че женските кеземпляри от този вид, по нищо не се различават от женските от вида N. marginatus, то мъжките, въпреки, че по форма на тялото са идентични с N. marginatus, са оцветени в кърваво червено.\nЕдин вносител дори ми каза, че когато се поръча внос, двете породи се представят като една - "Peru Red" и не е сигурно коя точно ще получиш, но това едва ли е от значение, тъй като търговците в магазините ги селектират и ги продават отделно, а и търсенето и към двете породи е изключително голямо въпреки високите им цени.\nНо да се върнем към N. mortenthaleri, те произхождат от средното и горното течение, на гористите местности на Rio Nanay в северната част на Перу. Трудният достъп до тези места, обясняват високите цени за транспорт, доставка и лошото състояние на рибките внасяни в Европа.\nСдобих се с първите си десет бройки, вносни рибки от този вид, чак през 2002 година. Те бяха слаби, уплашени и умряха една след друга без видима причина и без признаци на каквото и да е познато заболяване.\nЧак сега разбирам защо се стигнало до там. Виновният съм бил аз, защото ги държах в твърде малък аквариум. Това осъзнах след като накрая ми остана само един мъжки и той живя цели две години при мен. Оказа се, че мъжкарите проявяват вътрешновидова агресия и ако няма достатъчно растения и площа е малка, това стимулира по-силните да убиват по-слабите.\nТова можеше да бъде и края на моя опит с тези рибки, ако един отколешен акварист от град Pribram, Martin Mates, не си купи две двойки от тях.\nТози човек не само ги запази живи, но и успя да ги размножи до ограничена група. По този начин аз се сдобих с тези рибки отново, но този път това беше F1 поколение и затова, следващите описания са за рибки от F1 поколение, а не диви, но поради високата им цена вярвам, че именно те ще заселят европейските аквариуми.\nМладите рибки, които закупих бяха здрави и приемаха артемия, циклопи, ларви на комари и дори финно почистен тубифекс.Но най много им хареса Дафнията. Те с ярост я ловяха “изсмукваха” я и изплюваха остатъците по дъното.\nОткрих това след като веднъж пуснах няколко дафнийки в размножителния аквариум с цел да привлека вниманието на родителите, да ги заситя и да предпазя хайвера от изяждане. Много е важно често да мените храната на рибките, защото ако им давате само едно и също и то им харесва в този момент, то след време те ще започнат да отказват да ядат тази храна и това може да доведе до гладна смърт.\nЕдинственото изключение от това правило е артемията, която можете да им давате ежедневно, но пък тя не задоволява физическите им нужди пълноценно. Нормалното рH на водата за тях е 7.0.\nПри поколение F1 вътрешновидовата агресия е силно намалена и не се стига до смъртни случаи изобщо.\nРибките достигат полова зрялост на 6-7 месеца и именно в тази възраст може да се наблюдава засилена сексуална активност. Размножаването им е по-сложно от колкото е при N. marginatus, където е достатъчно да поставиш една двойка в размножителния аквариум и да чакаш те да хвърлят хайвер.\nN. mortenthaleri са плахи рибки и затова средата, в която се поставят да се размножават трябва да е лишена от внезапни шокове или рески промени на осветлението. Полът много трудно се различава при нормално състояние.\nМърките са значително по-едри от женските и поглъщат толкова много храна, че коремите им се издуват дори повече, от колкото на женските и затова лесно се бъркат.\nИма обаче един безупречен и изпитан метод и това е да се наблюдава аналният им плавник. Макар да е червен и при двата пола, то при женските той е със много светъл кант, докато при мъжките точно обратното с много тъмен такъв.\nГотовите за размножаване мъжкари придобиват фантастичен лилав цвят и това е сигнал да ги поставите в аквариума за размножаване. Сложете на дъното решетка и я покрийте непременно с Явански мъх. Пуснете двойката късно вечерта и им изгасете осветлението напълно.\nПолагането на хайвера става обикновенно на следващата сутрин, но не изключено и следващата вечер. Мъжкият преследва женската без да влага в това агресия. От време на време рибките се спират една до друга и тогава мъжкия изпълнява цяла акробатична програма като се вие и превива докато лилавият му цвят стане кърваво червен.\nКогато женската е готова тя сигнализира на мъжкия като отговаря на неговото ухажване по подобаващ начин, след което се мушва в Яванския мъх. Мъжкият я следва неотлъчно. После те се спират един до друг и след това с тласъци изхвърлят 1-2 яица оплоден хайвер, който за няколко минути залепва за мъха, а после пада на дъното, където родителите могат и дори с удоволствие го изяждат.\nНай-добрият метод е да положиш мрежа под мъха и на всеки 20 минути със стъклена пръчица да тръскаш мъха, за да падне хайвера под мрежичката, където не може да бъде достигнат от родителите. Вярно е, че това ги смущава за малко, но не след дълго те се връщат към заниманието си. Важно е мъхът да не е много на гъсто и много сбит, за да може хайвера лесно да пада под него и през мрежата.\nНа едно хвърляне на хайвер двойката полага между 20-50 яйца хайвер, които са с чаен цвят и са полупрозрачни. Интересното е, че няколко часа след сарта на процедура по полагане на хайвера, може да се окаже, че няколко от яйцата са изчезнали. Това е така, защото неоплодените яйца тук не хващат гъбички, а се разпадат от самосебеси без каквито и да са остатъци. Качествата на водата не са критерий за по-високата степен на оплоден хайвер. Двойката е готова отново за размножаване след 10 дни и резултатите относно успеваемостта са гарантирано по-добри.\nИдеалната вода за размножаване е мека, леко кисела, с максимална твърдост 2°, максимална карбонатна твърдост 0.2° и pH 6.8. Оптималната температура за размножаването е 22-24°C/72-75°F.\nЯйцата се люпят за 36часа при температутра от 23°C/73°F – след което на малките са им необходими 4-5 дни, за да достигнат пълна жизненост и да започнем да ги храним с артемия.\nТе са по-големи, по-силни и устойчиви от бебетата на N. Marginatus. След втората им седмица започваме да им добавяма по-твърда вода на порции, така че след 4тата седмица да ги преместим в по-голям аквариум с по-твърда вода.\nРазвитие на ембриона:\n1. Оплодено яйце на N. Mortenthaleri.\n2. 30 минути след полагането ембриона се превръща в клетка\n3. Клетката се дели на 2-4 клетки\n4. Ембриона на 18 часа\n5. На 36тият час зародишът започва да се уформя\n6. На 40тият час имаме наченки на уформен ембрион\n7. На 75тият час ембрионът вече е окончателно уформен\nИ за да няма съмнения в наситеността на цвета на мъжкарите ето едно любителско клипче: